University of Nevada-Las Vegas (UNLV) Online Perl Tutors | Uloop
Perl Online Tutors in the Las Vegas Area 10 miljoen appels vir kanker - Health - Windhoek Express
Sunday, May 31st, 2020 09:11:04
10 miljoen appels vir kanker
31 October 2019 | Health
Yolanda Nel In die afgelope 19 jaar wat die Bank Windhoek kankerappelprojek gehou word, is daar reeds 10 829 564 appels verkoop en op hierdie wyse meer as N$23 miljoen ingesamel.
“Met ons nederige begin het ons destyds N$50 000 ingesamel, en het ons die afgelope twee jaar N$3 miljoen per jaar ingesamel,” sê die Kankervereniging se uitvoerende hoof, Rolf Hansen.
Op die oomblik verkoop hierdie projek meer 700 000 appels per jaar. “Dit dien as bewys van wat gedoen kan word as die korporatiewe gemeenskap en individue saam staan om ’n positiewe impak op ander se lewe te maak,” sê hy.
Die geld word vir twee projekte van CAN aangewend, naamlik die nasionale kankeruitreikprogram (NCOP) wat in 2015 gevestig is, en die pasiënt finansiëlebystandsprogram. “Met hierdie geld is ons by magte om mense in alle streke te besoek en kon ons die afgelope vier jaar 35 000 Namibiërs vir kanker ondersoek,” sê hy.
Statistiek dui daarop dat daar sowat 3 700 Namibiërs elke jaar met kanker gediagnoseer word.
Met vanjaar se kankerappelprojek wat volgende week in die hoofstad bekendgestel word, is die hoofdoel van die projek om steeds die boodskap uit te kry dat voorkoming beter as genesing is en deur ’n gesonde leefstyl te volg.
Volgens Hansen was die projek verlede jaar by die Wêreld Kankerkongres as van 16 globale innovereende fondsinsamelings erken om teen kanker te veg. Die projek het in 2000 begin en Bank Windhoek is sedert 2001 die hoofborg.
2 weeks ago - 13 May 2020 | Health